CELEX: 32007D0862
Language: et
Date: 2007-12-13 00:00:00
Title: 2007/862/EÜ: Komisjoni otsus, 13. detsember 2007 , millega muudetakse otsust 2006/805/EÜ Ungaris ja Slovakkias sigade klassikalise katku suhtes võetavate loomatervishoiualaste tõrjemeetmete osas (teatavaks tehtud numbri K(2007) 6158 all) (EMPs kohaldatav tekst )

21.12.2007   
            
            
               ET
            
            
               Euroopa Liidu Teataja
            
            
               L 337/119
            
         
      KOMISJONI OTSUS,
   13. detsember 2007,
   millega muudetakse otsust 2006/805/EÜ Ungaris ja Slovakkias sigade klassikalise katku suhtes võetavate loomatervishoiualaste tõrjemeetmete osas
   (teatavaks tehtud numbri K(2007) 6158 all)
   (EMPs kohaldatav tekst)
   (2007/862/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (2) eriti selle artikli 9 lõiget 4,
   ning arvestades järgmist:
   
               (1)
            
            
               Komisjoni 24. novembri 2006. aasta otsus 2006/805/EÜ (loomatervishoiualaste tõrjemeetmete kohta seoses sigade klassikalise katkuga teatavates liikmesriikides) (3) võeti vastu teatavates liikmesriikides esinenud sigade klassikalise katku puhangute tõttu. Kõnealuse otsusega kehtestatakse teatavad sigade klassikalise katku tõrjemeetmed nendes liikmesriikides.
            
         
               (2)
            
            
               Slovakkia on komisjoni teavitanud kõnealuse haiguse hiljutisest arengust metssigadel ja selle haiguse esinemisest Nové Zámky ringkonnas, mis piirneb Komárno ja Levice ringkondadega Slovakkias ja Pesti maakonnaga Ungaris. Pidades silmas seda epidemioloogilist teavet, tuleks muuta Slovakkia ja Ungari nende piirkondade loetelu, kus kohaldatakse klassikalise sigade katku tõrjemeetmeid, et lisada need piirkonnad loetelusse.
            
         
               (3)
            
            
               Slovakkias on olukord seoses sigade klassikalise katku esinemisega märgatavalt paranenud järgmistes veterinaar- ja toiduameti ringkondades: Trenčín (Trenčíni ja Bánovce nad Bebravou ringkondades), Prievidza (Prievidza ja Partizánske ringkondades) ja Púchov (ainult Ilava ringkonnas). Seepärast ei pea nende alade suhtes enam otsuses 2006/805/EÜ sätestatud meetmeid kohaldama.
            
         
               (4)
            
            
               Ühenduse õigusaktide läbipaistvuse tagamiseks tuleb asendada otsuse 2006/805/EÜ lisas esitatud asjaomaste liikmesriikide või nende piirkondade nimekiri käesoleva otsuse lisas esitatud tekstiga.
            
         
               (5)
            
            
               Seetõttu tuleks otsust 2006/805/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2006/805/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 13. detsember 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  EÜT L 395, 30.12.1989, lk 13. Direktiivi on viimati muudetud Euroopa Parlamendi ja nõukogu direktiiviga 2004/41/EÜ (ELT L 157, 30.4.2004, lk 33).
   
      (3)  ELT L 329, 25.11.2006, lk 67. Otsust on viimati muudetud otsusega 2007/631/EÜ (ELT L 255, 29.9.2007, lk 45).
   
      LISA
      
         
            „LISA
            I   OSA
            1.   Saksamaa
            A.   Rheinland-Pfalz
            
                        a)
                     
                     
                        Ahrweileri kreis: Adenau ja Altenahri haldusüksused;
                     
                  
                        b)
                     
                     
                        Dauni kreis: Obere Kylli ja Hillesheimi haldusüksused; Dauni haldusüksuses järgmised paikkonnad: Betteldorf, Dockweiler, Dreis-Brück, Hinterweiler ja Kirchweiler; Kelbergi haldusüksuses järgmised paikkonnad: Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath ja Welcherath; Gerolsteini haldusüksuses järgmised paikkonnad: Berlingen, Duppach, Hohenfels-Essingen, Kalenborn-Scheuern, Neroth, Pelm ja Rockeskyll ning Gerolsteini linn;
                     
                  
                        c)
                     
                     
                        Bitburg-Prümi kreis: Prümi haldusüksuses järgmised paikkonnad: Büdesheim, Kleinlangenfeld, Neuendorf, Olzheim, Roth bei Prüm, Schwirzheim ja Weinsheim.
                     
                  B.   Nordrhein-Westfalen
            
                        a)
                     
                     
                        Euskircheni kreis: Münstereifeli, Mechernichi ja Schleideni linnad ning järgmised paikkonnad: Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim ja Wißkirchen (Euskircheni linnas) ning Blankenheimi, Dahlemi, Hellenthali, Kalli ja Nettersheimi haldusüksused;
                     
                  
                        b)
                     
                     
                        Rhein-Siegi kreis: Meckenheimi ja Rheinbachi linnad, Wachtbergi haldusüksus ja järgmised paikkonnad: Witterschlick, Volmershofen ja Heidgen (Alfteri haldusüksuses) ning Buschhoven, Morenhoven, Miel ja Odendorf (Swisttali haldusüksuses);
                     
                  
                        c)
                     
                     
                        Aacheni linn: ala maanteedest A4, A544 ja Bundesstrassest B1 lõuna pool;
                     
                  
                        d)
                     
                     
                        Bonni linn: ala Bundesstrassest 56 ja maanteest A 565 (Bonn-Endenichist Bonn-Poppelsdorfi) lõuna pool ja Bundesstrassest 9 edela pool;
                     
                  
                        e)
                     
                     
                        Aacheni kreis: Monschau ja Stolbergi linnad ning Simmerathi ja Roetgeni haldusüksused;
                     
                  
                        f)
                     
                     
                        Düreni kreis: Heimbachi ja Nideggeni linnad, Hürtgenwaldi ja Langerwehe haldusüksused.
                     
                  2.   Prantsusmaa
            Bas-Rhin’i departemangu ja Moselle’i territoorium, mis asub Reini jõest ja Rein-Marne’i kanalist lääne pool, maanteest A4 põhja pool, Sarre’i jõest ida pool ning Saksamaa piirist ja Holtzheimi, Lingolsheimi ja Eckbolsheimi haldusüksustest lõuna pool.
            II   OSA
            1.   Ungari
            Nógrádi ja Pesti maakondade territooriumid, mis asuvad Doonau jõest põhja ja ida pool, Slovakkia piirist lõuna pool ja Nógrádi maakonna piirist lääne pool ja maanteest E 71 põhja pool.
            2.   Slovakkia
            Järgmiste veterinaar- ja toiduameti ringkondade territooiumid: Žiar nad Hronom (Žiar nad Hronomi, Žarnovica ja Banská Štiavnica ringkonnad), Zvolen (Zvoleni, Krupina ja Detva ringkonnad), Lučenec (Lučeneci jaPoltár ringkonnad), Veľ ký Krtíš (Veľ ký Krtíš ringkond), Komárno (territoorium, mis asub kiirteest 64 ida pool, Unagri piirist põhja pool ja Nové Zámky ringkonnast põhja pool), Nové Zámky (territoorium, mis asub Komárno ringkonnast ida pool ja kiirteest 64 ida pool, kiirteest 75 lõuna pool ja Ungari piirist põhja pool) ja Levice (territoorium, mis asub Nové Zámky ringkonnast ida pool ja kiirteest 66 (E77) ida pool, kiirteest 75 lõuna pool, Ungari piirist põhja pool ja Veľký Krtíši ringkonnast lääne pool).
            III   OSA
            1.   Bulgaaria:
            kogu Bulgaaria territoorium.”